ગુપ્તચર સૂત્રોના જણાવ્યા અનુસાર ઇતિહાસમાં પ્રથમ વખત મૃતક આતંકવાદીઓ પાસેથી મોટાં શસ્ત્રો અને જંગી જથ્થામાં દારૂગોળો પ્રાપ્ત થયો છે. આતંકીઓની પાસે ચેઇન્ડ આઇઆઇજી, સ્યુસાઇડ બેલ્ટ અને વિસ્ફોટકો ભરેલી સ્યુસાઇડ બેગ મળી આવી હતી. પ્રાથમિક અહેવાલો પરથી એવું જાણવા મળી રહ્યું છે કે ઉરી હુમલામાં માર્યા ગયેલા આતંકીઓ પાસેથી પણ આ પ્રકારનાં કેમિકલ મળી આવ્યાં હતાં એટલું જ નહીં, આતંકીઓ પાસેથી કોમ્યુનિકેશનનાં શ્રેષ્ઠ ઉપકરણ પણ મળી આવ્યાં હતાં અને તેના દ્વારા આતંકીઓ પાકિસ્તાનમાં પોતાના આકાઓ સાથે સતત સંપર્કમાં હતા.